ए तूं आखा करना ऐं शीला तूं ? राम बावू ने रहानगी कन्ने शीला अल्ल दिखदे होई आखेआ। हां की में जनानी नईं आं, मेरी छात्ती च दिल नईं ऐ ? शीला ने राम बावू गी सुआली नजरें कन्ने दिखदे होई पुच्छेआ क्या मेरे च दर्द नईं ऐ जे में कुसै पर तरस खाई सकां। नईं शीला-तूं ठीक आखनी ऐं मेरे गै मना दा दर्द कुतै टुरी गेदा हा में भड़की गेदा हा शीला मिगी माफ करी ओड़ेआं आखदे-आखदे राम बावू दा गला भरोई आया, अक्खां बी किछ गिल्लिआं होई गेदियां हियां, उन्ने कछ पेदी कुरसी गी सरकाया ते बे-सुद जन उस्सै पर पेई गे।